Küsimusi esitati valdkonniti seinast seina, ka neid, mis kuidagi ei kuulu linnavalitsuse töö kompetentsi. Näiteks nõuti linnavalitsuselt, et Sindis saaks kohvik avatud. Kuid oli ka väga asjalikke küsimusi, mis puudutasid tänavate korrastamist pärast kaevetööde lõpetamist ning  vee- ja kanalisatsioonitrasside ehitamise jätkamist. Marko Šorin ütles, et talvise kaevetööde järgse pinnase vajumise tõttu käesoleval aastal Raudtee tänavale uut asfalti ei laotata, kuid kõik tänavad peavad olema rahuldavalt läbitavad igal pool.